Jomar Brun

Jomar Hagen Brun (1904–1993) var en norsk kjemiker, kjent blant annet for sin innsats i tungtvann-saken samt sitt virke som professor.

 Liv og virke 
Han var sønn av tollsjef Lorentz Brun, og studerte til kjemiingeniør ved NTH (1922–1926) der han var forskningsassistent (1926–1929).  Brun ble ansatt i Norsk Hydro (1929) og bygget med Leif Tronstad og andre, den norske tungtvannsfabrikk på Vemork (1934).  Han ledet så fabrikkens elektrolyseavdeling inntil den, mot hans anmodning (av hensynet til sivilbefolkningen) ble bombet (1943).

Etter å først ha flyktet til Sverige (1942) oppholdt Brun seg i London som ansatt i Department of scientific and industrial research (1942–1945).  Han agerte tidvis under pseudonymet «Dr. Sverre Hagen», blant annet da han introduserte seg for Gunnar Randers.  De to ble etter den andre verdenskrig sentrale innen norsk atomforskning.

Han var overingeniør ved anleggene på Vemork (1945–) og professor i teknisk elektrokjemi ved Norges tekniske høgskole (1951–74). For indiske myndigheter bidro han med de norske erfaringer, til etableringen av tungtvannsproduksjon i Nangal (1954).Tungtvann- og plutoniumhjelp til India fra NRK (30.5.02)

Han ble portrettert av skuespilleren Thorleif Reiss i filmen Kampen om tungtvannet (1948).

 Utgivelser 
 Brennpunkt Vemork 1940-1945 (Universitetsforlaget, 1985)

 Utmerkelser 
 Order of the British Empire
 Offiser av Æreslegionen, Frankrike
 Fransk krigskors med palmer

 Referanser 

Eksterne lenker
 Jomar Bruns private arkiv som professor i teknisk elektrokjemi ved NTH finnes ved NTNU Universitetsbiblioteket
Jomar Hagen Brun, professor i teknisk elektrokjemi, «Just for the fun of it»!- Artikkel om Jomar hagen Brun av Ingunn Østgaard, NTNU Universitetsbiblioteket

Kategori:Norske kjemiprofessorer
Kategori:Norske kjemikere
Kategori:Norske kjemiingeniører
Kategori:Professorer ved NTH
Kategori:Honorære utnevnelser til Order of the British Empire
Kategori:Æreslegionen
Kategori:Personer fra Trondheim kommune